**Összefoglaló**

Kifejezetten élvezetes volt, rengeteg dolog történt. Elképesztően sok dolgot tanultam a

borkészítésről és pontosan ezzel a céllal jelentkeztem a programra. A munka

mennyisége változó volt, időnként könnyebb, időnként nehezebb volt 1-1 munkanap, de

soha nem unatkoztam. Ettől függetlenül élveztem minden pillanatát. Szeretek

megismerni idegen kultúrákat és embereket. A család nélkül nehéz volt 3 hétig távol

lenni, de tulajdonképpen gyorsan eltelt az idő.

Jó érzés volt, hogy amikor felajánlottam, hogy szeretnénk egyedül munkát végezni,

akkor teljes bizalommal álltak az ötletemhez és onnantól kezdve a nap egy bizonyos

részében minden nap önállóan végeztük a borok kezelését. A legnagyobb nehézséget a

kommunikáció okozta, de a sok activity-nek hála, ki tudtuk találni, hogy ki mit szeretne,

végső esetben előkerült a telefon és egy fordító. Nagyon sok embert kérdeztem angolul,

főleg a rengeteg utazás miatt, azt kell mondanom, hogy a megkérdezettek kevesebb,

mint 10%-a beszélt angolul. Ettől függetlenül mindenki próbált segíteni, ahogy tudott. A

vendéglátás a requena-i embereknek nem az erőssége, ezt többször is bebizonyították,

de ezt a borász is visszaigazolta, mikor elmeséltem neki 1-2 történetet.

Sajnos az eltelt 3 hét alatt nem sikerült megérteni a nyitvatartási időket, mert ami ki volt

írva a boltokra / éttermekre, köszönőviszonyban sem volt a valósággal és ebben a

Google sem volt a segítségünkre. Egy biztos, a helyi emberek nem stresszelnek azon,

ha valami nincs kész azonnal, majd megcsinálják holnap. Ez egy nagy különbség a

magyarországi munkavégzéshez képest. Az is látszott, hogy a helyi lakosok nem túl jó

móduak, az infrastruktúra és az épületek elavultak, mégsem látszott senkin, hogy

szomorú lenne.

A munkaadóval és a kollégákkal nagyon jól megértettük egymást, minden nap tudtunk

mosolyogni, konfliktusok nem voltak. Ha valamit kérdeztem, készségesen válaszoltak és

megpróbálták elmagyarázni, még azok is, akik nem igazán tudtak angolul. A

legfontosabb vezényszavakat megtanultam spanyolul, de egy mondatot még mindig

nem tudnék összerakni. Szerintem ezzel nincs is semmi gond, borászati technológiákat

szerettem volna tanulni, nem pedig spanyol szaknyelvet.